32006R0269
L 047/7
JURNALUL OFÍCIAL AL UNIUNII EUROPENE
REGULAMENTUL (CE) NR. 269/2006 AL CONSILIULUI
din 14 februarie 2006
de modificare a Regulamentului (CE) nr. 533/2004 privind stabilirea de parteneriate europene în cadrul procesului de stabilizare și asociere
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 181a, alineatul (2),
având în vedere propunerea Comisiei,
având în vedere avizul Parlamentului European (1),
întrucât:
(1)
Regulamentul (CE) nr. 533/2004 (2) prevede stabilirea de parteneriate europene în cadrul procesului de stabilizare și asociere pentru toate țările din Balcanii de Vest.
(2)
Consiliul European, reunit la Bruxelles la 17 și 18 iunie 2004, a decis recunoașterea Croației drept țară candidată la aderare. Negocierile de aderare cu Croația au demarat la 3 octombrie 2005.
(3)
Prin urmare, ar trebui să se prevadă punerea în aplicare de către Uniunea Europeană în relațiile sale cu Croația a unui parteneriat pentru aderare, în locul unui parteneriat european și să se modifice în consecință Regulamentul (CE) nr. 533/2004,
ADOPTĂ PREZENTUL REGULAMENT:
Articolul 1
Regulamentul (CE) nr. 533/2004 se modifică după cum urmează:
1.
în titlu se elimină termenul „europene”;
2.
la articolul 1 se elimină termenul „Croația”;
3.
se introduce următorul articol:
„Articolul 1a
Se stabilește un parteneriat pentru aderare cu Croația în cadrul procesului de stabilizare și asociere. Parteneriatul pentru aderare prevede un cadru pentru prioritățile care rezultă din analiza situației în Croația, asupra cărora trebuie să se concentreze pregătirile pentru aderare ținând seama de criteriile de la Copenhaga definite de Consiliul European, precum și pentru progresele înregistrate în aplicarea procesului de stabilizare și asociere, inclusiv a Acordului de Stabilizare și Asociere între Comunitățile Europene și statele membre, pe de o parte, și Republica Croația, pe de altă parte (3), în special în domeniul cooperării regionale.
4.
la articolul 2 se elimină termenul „europene”.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 februarie 2006.